П Р О Т О К О Л    № 18

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 15.05.2013 г.

Днес, 15.05.2013 г. /сряда/ от 13.30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ - отсъства
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ
МАРИЯ КУЗМАНОВА
МИЛКА ИТОВА	

На заседанието присъстват и експертните сътрудници към комисията: Красимира Василева - началник-отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Писмо от председателя на НСИ във връзка с поискана от комисията информация, касаеща данни за броя на населението по населени места към края на всяка от годините - 2010, 2011 и 2012, както и броя на нефинансовите предприятия по области за 2011 г. и 2012 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение писмото от председателя на НСИ и приложената към него информация с данни за броя на жителите по населени места и броя на нефинансовите предприятия по области.
1.2. За цялостен анализ на структурата на съдебните райони да се изискат от МРРБ /Агенция „Пътна инфраструктура”/ данни за разстоянията от всяко населено място до седалището на административно обслужващия го общински център, както и от седалищата на общинските центрове до седалищата на обслужващите ги районни съд/прокуратура.

2. ОТНОСНО: Предложение от КПКИТС за провеждане на съвместно заседание с КАОСНОСВ за разглеждане на въпроси, свързани със съдебната статистика.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Предлага на КПКИТС исканото съвместно заседание за разглеждане на въпроси, свързани със съдебната статистика, да се проведе на 30 май 2013 г., четвъртък, след заседанието на ВСС.

3. ОТНОСНО: Обсъждане на дата и дневен ред за провеждане на среща на Работната група за изготвяне на средносрочна стратегия за човешките ресурси в съдебната система.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. На 28 май 2013 г., вторник, от 9.00 ч. да се проведе работна среща на Подгрупа „Съдии” към Работната група за изготвяне на средносрочна стратегия за човешките ресурси в съдебната система, сформирана към комисията.
3.2. На работната среща по т.3.1. да се обсъдят:
- предложения за анкетни карти, свързани с провеждане на емпирично изследване за времето, което отделят съдиите за разглеждане и решаване на различните видове дела;
- предложения за актуализиране на статистическите кодове (шифри) по видовете дела и по материя.

ПРЕДСЕДАТЕЛ
НА КОМИСИЯТА:         / п /

КАЛИН  КАЛПАКЧИЕВ